Kosko-ziza lingirdatsu

Kosko-ziza lingirdatsua (Volvariella speciosa var. gloiocephala) Pluteaceae familiako onddo espezie bat da. Jan daiteke, baina sukaldaritzan balio gutxi du.

Sinonimoa: Volvopluteus gloiocephalus.

Deskribapena 
Kapela: 6 eta 12 cm bitarteko diametrokoa, hasieran kanpai-itxurakoa, gero ganbila titi zabal eta kamuts batekin, Azal likatsua, kolore aldakorrekoa; zurixka espezie tipoan, erabat gris-fuliginosoa gloiocephala aldaeran. Diskoan gris samarrez zikindutako zuriak ere badaude. Ertza fina du eta pixka bat ildaskatua aldaera honetan, eta leuna espezie tipoan.

Orriak: Lodiak, zabalak, libreak, estu, pruinaduna, hasieran zurixkak, gero arrosak.

Orri libreak: Oinera hurbiltzen diren orriak, baina ukitzen ez diotenak.

Hanka: Betea, zilindrikoa edo goian mehetua, glabroa , zuria edo grisaxka. Bolba iraunkorra, oinaren oinarria zorroan sartuta, zurixka kolorekoa, irregularki urratua eta sakonki lurperatua.

Haragia: Biguna, zuria, errefauaren usain leunarekin eta astringente samarreko zaporearekin. 

Etimologia: Volvariella terminoa, Volvaria generoaren txikigarria da. Oinean bolba dutelako. Speciosa epitetoa latinetik dator, itxura ederra, esan nahi duen "speciosus" hitzetik.

Jangarritasuna 
Jangarria, baina sukaldaritzako balio handirik gabea.

Nahasketa arriskua 
Autore batzuen ustez, Volvariella speciosa eta gloiocephala bi espezie desberdin dira. Moser-ek eta hemen, gloiocephala, Volvariella speciosa delakoaren aldaera bat bezala hartzen da.

Sasoia eta lekua 
Udan eta udazkenean, lorategi, zelai, ongarritutako belardietan, lasto piloen inguruan. Ez da oso ohikoa.

Banaketa eremua

Erreferentziak

Kanpo estekak 

Volvariella